苏轼
庚辰岁正月十二日天门冬酒熟予自漉之且漉且
自拨床头一瓮云，幽人先已醉浓芬。
天门冬熟新年喜，曲米春香并舍闻。
?杜子美诗云，闻道云安曲米春，盖酒名也。
?菜圃渐疏花漠漠，竹扉斜掩雨纷纷。
拥裘睡觉知何处，吹面东风散缬纹。
载酒无人过子云，年来家酝有奇芬。
醉乡杳杳谁同梦，睡息齁齁得自闻。
口业向诗犹小小，眼花因酒尚纷纷。
点灯更试淮南语，泛溢东风有縠纹。
?《淮南子》云：东风至而酒泛溢。
许慎注云，酒泛，清酒也。
?